Mark de Vries

Mark de Vries, yn Ljouwert op it stuit Mark de Leewadder neamd, (Paramaribo, 24 augustus 1975) wie in Nederlânske proffuotballer fan Surinaamske komôf dy't ûnder oaren by SC Cambuur-Ljouwert spile hat.

 Biografy 
De Vries begûn syn wurkpaad yn Folendam, by it pleatslike FC Volendam, dat destiids yn de Earedifyzje útkaam. Foardat it seizoen 1998/99 útein sette makke hy de oerstap nei de Frânske klup Chamois Niortais. 

Nei in matich seizoen yn Frankryk kearde hy werom nei Nederlân om spylje te gean by Dordrecht'90. Yn syn twadde seizoen kaam dêr syn echte trochbraak en makke hy in soad doelpunten. Dat smite him in trânsfer op nei de Scottish Premier League dêr't hy te spiljen kaam by Heart of Midlothian FC. Ek by de "Hearts" gong it doelpunten meitsje him goed ôf. Yn it seizoen 2004/05 spile hy mei Hearts yn de UEFA Cup. In de groepsfase waarden sy koppele oan ûnder mear Feyenoord. De Vries woe hiel bot syn bêst dwaan yn de wedstryd tsjin de Nederlânske klup, mar rekke blessearre en koe net meidwaan yn de ûnderlinge moeting. 

Nei syn refalidaasje tekene hy in kontrakt by Leicester City yn de Football League Championship, dêr't hy werenige waard mei syn eardere trêner Craig Levein. Yn jannewaris 2006 kearde hy werom nei Nederlân om by Sportklub It Hearrenfean te gean spyljen as ferfanger foar de fuortgongen Klaas-Jan Huntelaar en Georgios Samaras. 

It Hearrenfean seach yn him lykwols net mear as in pinchitter. De Vries dy't mear spilje woe, beslute in nije útdaging te sykjen en gong ynearsten werom nei Leicester City mar omdat syn posysje dêr ek net dúdlik wie, waard hy ferhierd oan ADO Den Haag. Mei ADO degradeare hy en kearde werom by Leicester. Yn oktober 2007 wurdt hy foar in pear moanne ferhierd oan Leeds United. De rest fan it seizoen fuotballe hy foar it Skotske Dundee United. 

 Mark de Leewadder 
Foar it seizoen 2008/2009 bea De Vries syn tsjinsten oan by Cambuur. Nei in proefperioade tekene hy yn augustus 2008 foar 2 seizoenen in kontrakt by de Ljouwerter klup. Yn syn earste seizoen ûntpoppe hy him ta in suksesfol pinchitter en skoarde hy in oantal wichtige doelpunten. Yn seizoen 2009/2010 is er goed begûn en hat er in basisplek ferovere. Hy makket is soad doelpunten en dêrtroch de favoryt by it Ljouwerter publyk. Koezjend wurdt er dêrom ek "Mark de Leewadder" neamd. 

 Statistiken 
 seizoen club lân kompetysje wed. goals 1994/95  FC Volendam   Earedifyzje  2  0 1995/96  FC Volendam   Earedifyzje  2  0 1996/97  FC Volendam   Earedifyzje  10  0 1997/98  FC Volendam   Earedifyzje  14  1 1998/99  Chamois Niortais   Ligue 2  24  2 1999/00  Dordrecht'90   Earste difyzje  8  0 2000/01  Dordrecht'90   Earste difyzje  30  11 2001/02  Dordrecht'90  Earste difyzje  33  16 2002/03  Heart of Midlothian   Scottish Premier League  32  15 2003/04  Heart of Midlothian   Scottish Premier League  31  13 2004/05  Heart of Midlothian   Scottish Premier League  9  1 2004/05  Leicester City   Football League Championship  16 1 2005/06  Leicester City   Football League Championship  29 6 2005/06  sc Heerenveen   Earedifyzje  7  3 2006/07  Leicester City   Football League Championship  0  0 2006/07  ADO Den Haag   Earedifyzje  27  2 2007/08  Leicester City   Football League Championship  6  1  2007/08  Leeds United   Football League One   6  1 2007/08  Dundee United   Scottish Premier League  13  2  2008/09  SC Cambuur-Leeuwarden   Earste difyzje  24  4 2009/10  SC Cambuur-Leeuwarden   Earste difyzje  12  10 Totaal     335  89
Bywurke oant 24 oktober 2009

 Keppeling om utens 
 Profyl en statistiken fan Mark de Vries op vi.nl

Kategory:Surinaamsk fuotballer
Kategory:Nederlânsk fuotballer
Kategory:Frysk fuotballer
Kategory:Nederlânsk persoan fan Surinaamsk komôf
Kategory:Nederlânsk persoan fan Surinaamsk-Kreoalsk komôf
Kategory:Frysk persoan fan Surinaamsk komôf
Kategory:Frysk persoan fan Surinaamsk-Kreoalsk komôf
Kategory:Cambuur Ljouwert
Kategory:SC It Hearrenfean
Kategory:Persoan berne yn 1975